Κώστας Κεντέρης

Ο Κώστας Κεντέρης (Μυτιλήνη, 11 Ιουλίου 1973) είναι Έλληνας πρώην αθλητής του στίβου, ο οποίος αναδείχθηκε Ολυμπιονίκης στο Σίδνεϊ στις 28 Σεπτεμβρίου του 2000 στα 200 μέτρα,Ελευθεροτυπία, 30 Σεπτεμβρίου 2000. παγκόσμιος πρωταθλητής το 2001 και πρωταθλητής Ευρώπης το 2002. Από το 2021 είναι Α΄ Αντιπρόεδρος του ΣΕΓΑΣ.

 Βιογραφία 
Γεννήθηκε στις 11 Ιουλίου του 1973 στην πόλη της Μυτιλήνης από τον Δημήτριο Κεντέρη  και τη Χρυσούλα Κεντέρη. 
Ξεκίνησε τον αθλητισμό το 1983 στον Αρίωνα Μυτιλήνης – αρχικά με το άλμα εις μήκος – αγώνισμα στο οποίο και σημειώνει τις πρώτες του επιτυχίες σε σχολικούς πανελλήνιους  αγώνες. 

Ο πρώτος του προπονητής ήταν ο Γρηγόρης Κοντός, ο οποίος τον προέτρεψε να αφήσει το μήκος και να ασχοληθεί με τα 200 και 400 μέτρα. Με τον Κοντό προπονήθηκε για 9 χρόνια. Μεγαλύτερη επιτυχία που σημείωσε μαζί του ήταν η πρώτη θέση σε Παγκόσμιο Σχολικό Πρωτάθλημα στα 400 μέτρα (47.79).

Το Σεπτέμβριο του 1992 μετακόμισε στην Θεσσαλονίκη για σπουδές και ξεκίνησε να προπονείται  με τον Πλούταρχο Σαρασλανίδη (πρόκειται για τον άνθρωπο που οδήγησε τη Βούλα Πατουλίδου στο θρίαμβο της Βαρκελώνης το 1992). Η πρώτη του μεγάλη διάκριση με τον Σαρασλανίδη ήταν η 1η θέση στους Μεσογειακούς Αγώνες το 1993 στα 400 μ., με χρόνο 45,70, που ήταν το πανελλήνιο ρεκόρ.

Από την άνοιξη του 2000 μέχρι και σήμερα γυμνάζεται στην Αθήνα και ανήκει στον Ολυμπιακό Πειραιώς. Από το 1989 που έκανε την πρώτη Πανελλήνια νίκη του στα 400 μ. στην κατηγορία των Παίδων δεν έχει χάσει από Έλληνα αθλητή μέχρι και σήμερα στα 400 μ. Είναι κάτοχος 3 Πανελλήνιων Ρεκόρ, ένα στην κατηγορία των εφήβων στα 200 μ. με 21.05 (1992) και δύο στην κατηγορία των ανδρών στα 400 μ. κλειστού στίβου με 46.36 (1999) και 200 μ. ανοιχτού στίβου με 19.85 (2002).

 Ατομικά Ρεκόρ 
ΗμερομηνίαΑγώνισμαΤόπος ΔιεξαγωγήςΧρόνος23 Ιουνίου, 2001100 μ.Βρέμη, Γερμανία10.159 Αυγούστου, 2002200 μ.Μόναχο, Γερμανία19.8527 Ιουλίου, 1998400 μ.Θεσσαλονίκη, Ελλάδα45.60

 Διακρίσεις 
ΈτοςΑγώνας Τόπος ΔιεξαγωγήςΘέσηΑγώνισμα1993Παγκόσμιο Πρωτάθλημα ΕφήβωνΣεούλ, Νότια Κορέα6ος200 μ.1993Μεσογειακοί ΑγώνεςΝαρμπόν, Γαλλία1ος400 μ.2000Ευρωπαϊκό Πρωτάθλημα Κλειστού ΣτίβουΓάνδη, Βέλγιο5ος200 μ.2000Μπρούνο ΖάουλιΓκέιτσχεντ, Ηνωμένο Βασίλειο3ος200 μ.2000Ολυμπιακοί ΑγώνεςΣίδνεϊ, Αυστραλία1ος200 μ.2001Παγκόσμιο Πρωτάθλημα ΣτίβουΈντμοντον (Αλμπέρτα), Καναδάς1ος200 μ.2002Ευρωπαϊκό Πρωτάθλημα ΣτίβουΜόναχο, Γερμανία1ος200 μ.2004Πανελλήνιο Πρωτάθλημα ΣτίβουΑθήνα, Ελλάδα1ος100 μ.

 Υπόθεση ντόπινγκ 
Ο Κώστας Κεντέρης ήταν μία από τις μεγάλες ελπίδες της Ελλάδας για τους Ολυμπιακούς Αγώνες της Αθήνας, καθώς και ο τελευταίος λαμπαδηδρόμος που θα άναβε την φλόγα στην τελετή έναρξης.Δημήτρης Παπαϊωάννου / Τελετή έναρξης/ 20 χρόνια μετά Ωστόσο, μία μέρα πριν την τελετή, ο Κεντέρης και η συναθλήτριά του Κατερίνα Θάνου δεν παρέστησαν σε έκτακτο έλεγχο ντόπινγκ. Οι ίδιοι υποστήριξαν ότι ενεπλάκησαν σε τροχαίο ατύχημα με μηχανή, κατά την προσπάθειά τους να σπεύσουν στο Ολυμπιακό Χωριό ώστε να υποβληθούν στο τεστ. Σύμφωνα με τον Κώστα Κεντέρη, ενημερώθηκε για την κλήση της ΔΟΕ για τον έλεγχο 60 λεπτά πριν τη λήξη της προθεσμίας.Αρνείται ότι το ατύχημα ήταν ψεύτικο, για την αποφυγή ελέγχου ντόπινγκ, ο Κ.Κεντέρης Αργότερα η έρευνα έδειξε ότι το ατύχημα ήταν προσχεδιασμένο και εικονικό,Αμφιβολίες σε εισαγγελικούς κύκλους για το «τροχαίο ατύχημα» των Κεντέρη-Θάνου ενώ η εισαγωγή και παραμονή τους στο νοσοκομείο ΚΑΤ έγινε μετά από «τηλεφωνική εντολή».Με τηλεφωνική εντολή η παραμονή των Κεντέρη και Θάνου στο ΚΑΤ Στον απόηχο των γεγονότων, ο Κεντέρης και η Θάνου ανακοίνωσαν την απόσυρσή τους από τους Αγώνες στις 18 Αυγούστου, μετά από την απολογία τους στην πειθαρχική επιτροπή της ΔΟΕ.Αποσύρεται από τους Ολυμπιακούς και διώχνει τον Τζέκο ο Κεντέρης-Συγγνώμη της Θάνου

Ο έλεγχος της Αθήνας ήταν ο τρίτος έλεγχος ντόπινγκ στον οποίο δεν έλαβαν μέρος οι δύο αθλητές και έτσι τους επεβλήθη ποινή προσωρινού αποκλεισμού από την IAAF, στις 22 Δεκεμβρίου 2004. Τον Ιούνιο του 2005, όμως, οι αθλητές αθωώθηκαν από την πειθαρχική επιτροπή του ΣΕΓΑΣ λόγω αμφιβολιών.Αθώοι για τον ΣΕΓΑΣ Κεντέρης-Θάνου, τέσσερα χρόνια αποκλεισμός για τον Τζέκο Αντίθετα, στον προπονητή τους Χρήστο Τζέκο επεβλήθη ποινή αποκλεισμού τεσσάρων χρόνων από κάθε αθλητική δραστηριότητα, γιατί δεν ενημέρωσε έγκαιρα τους αθλητές του για την κλήση σε έλεγχο ντόπινγκ, αλλά απαλλάχθηκε των κατηγοριών για την υπόθεση εμπορίου αναβολικών ουσιών. 

Μετά από μακρύ νομικό αγώνα, στις 26 Ιουνίου 2006, πριν την απόφαση του Διεθνούς Αθλητικού Δικαστηρίου, οι αθλητές ήρθαν σε δικαστικό διακανονισμό με την IAAF δεχόμενοι την παραβίαση του κανονισμού αντι-ντόπινγκ και την απουσία τους από τρεις ελέγχους από τις 27 Ιουλίου μέχρι τις 12 Αυγούστου 2004. Σε αντάλλαγμα, απαλλάχθηκαν από τις δύο βαρύτερες κατηγορίες για αποφυγή και άρνηση ελέγχου. Ορίστηκε επίσης πως από τις 22 Δεκεμβρίου 2006 ήταν ελεύθεροι να επιστρέψουν στους αγώνες. Τον Σεπτέμβριο του 2011, μαζί με την Κατερίνα Θάνου, αθωώθηκε ομόφωνα σε δεύτερο βαθμό από την Ελληνική Δικαιοσύνη.

 Εξωτερικοί σύνδεσμοι 

Κατηγορία:Έλληνες χρυσοί Ολυμπιονίκες
Κατηγορία:Έλληνες αθλητές δρόμων ταχύτητας
Κατηγορία:Αθλητές στίβου ΟΣΦΠ
Κατηγορία:Ντόπινγκ στον αθλητισμό
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Μεσογειακούς Αγώνες 1993
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Χρυσοί Ολυμπιονίκες του στίβου